Džoinere-Kersija ieguva zeltu, pārspējot padomju pārstāvi Belovu,
vakardienas sacensībās.
Un Hjūstonā arvien vairāk jautājumu tiek uzdots
pēc avārijas viesnīcā Polaris
un traģiskajiem nāves gadījumiem Zemes orbītā.
NASA ir sākusi pilna mēroga izmeklēšanu
un drošības sertifikācijas procesa pārskatīšanu,
bet daži kongresmeņi norāda uz nepietiekamu uzraudzību no NASA puses.
Vai varat, lūdzu, izslēgt?
-Šī traģēdija sabiedrībai liek jautāt… -Jā, kundze.
HELIOS AEROSPACE UN DEVS AJESA ĪSTENO ENERĢIJAS REVOLŪCIJU
Boldvinas kundze!
Paldies, ka tik tālu atbraucāt.
Nav, par ko.
Man ļoti žēl par Semu.
Paldies.
Un jūs kopā uzbūvējāt kaut ko apbrīnojamu.
Tāpēc es jūs ataicināju šurp.
Par maz?
Nē, tas ir ļoti dāsni.
Tik dāsni, ka man jādomā - kāpēc?
Mūsu uzņēmuma reputācija ir sagrauta.
Saprotiet, mūsu kreditori atsauc savus aizdevumus.
Ja jūs gribētu pārdot Polaris detaļām,
jūs piedāvātu mazāk.
Bet jūs šai lietā nauda pārāk neinteresē.
Nē.
Es kaut kur lasīju, ka jūs testējot jaunu metāna dzinēju.
Cik es zinu,
metāns nav pārāk noderīgs braucienos uz Mēnesi.
Bet uz Marsu gan.
Cik es saprotu, Helios nav kosmosa kuģa,
kas varētu uzturēt apkalpi divus gadus ilgā ceļā.
Tātad jūs to varat uzbūvēt pēc pieciem gadiem.
Vispār pēc septiņiem.
Bet, ja jūs iegādātos kuģi, kurā cilvēki spēj dzīvot,
teiksim, manu viesnīcu, un aprīkotu to ar saviem jaunajiem dzinējiem…
Fascinējoša teorija.
Jūs tiešām domājat, ka to spējat?
Mans tētis ieradās šai valstī ar dažiem šiliņiem kabatā.
Un viņš ieguva grādu un kļuva par inženieri.
Viņš ticēja Džeka Kenedija vārdiem:
"Amerikā… viss ir iespējams."
Joprojām atceros, kā viņš sēdēja istabā tajā '69. gada vakarā,
pielipis pie televizora,
skatoties, kā sovjeti novieto uz Mēness savu sarkano karogu.
Viņam pār vaigiem ritēja asaras.
Nekad iepriekš nebiju redzējis viņu raudam.
Būt pirmajiem - tas kaut ko nozīmēja.
Bet jūs sacenšaties ar divām bagātākajām,
varenākajām nācijām pasaulē.
Un, ja viņi sadalīs Marsu tāpat, kā sadalīja Mēnesi,
šis postošais cikls nekad nebeigsies. Šis "mēs… pret viņiem".
Kenijā ir svahili valodas vārds "harambee".
Tas nozīmē "stiprāki kopā". Kopīga atbildība.
Tieši tā ir Helios galvenā doma.
Tā! Tieši tā palīdzēs cilvēcei spert nākamo soli uz priekšu.
Kolonizēt Marsu un Saturna un Jupitera pavadoņus.
Pieņemu, ka tagad cenu pacelsiet.
Tā bija lieliska runa.
Vismaz papildu 10 % vērta.
Labi, Kārena Boldvina. Sarunāts.
Teikšu, lai mani juristi sagatavo papīrus.
Apsveicu.
Pieci, četri, trīs, divi, viens.
SPĒLE MAINĀS
Mūciet malā, ļaudis! Eju cauri.
Man jāsatiek ģenerālisimuse - tūlīt pat!
Viņas nav.
-Joprojām Hantsvilā? -Jā.
Varbūt tu man vari izskaidrot šīs blēņas.
Es nevaru, jo nesaprotu… Es nesaprotu braila rakstu.
Bet tu noteikti pieraksti katru vārdu, ko tumsas valdniece izspļauj no savas alas.
Ko - viņa domāja, ka nepamanīšu šo pērli, kas iebāzta pašās beigās?
"Astronautu kandidātiem ir jāatbilst kritērijiem,
kurus noteiks Astronautu kandidātu kvalifikācijas komisija."
Atlasītu ielikteņu komisija - bez šaubām.
No visiem nodevīgajiem, slepenajiem…
Tu pārspīlē.
Komisijai būs tikai konsultatīvas funkcijas, un…
Muļķības!
Šī ir varas sagrābšana. Nekas cits.
-Viņa cenšas mani apiet. -Tevi apiet?
Misija uz Marsu.
Mūsu bezbailīgajai līderei jāatceras:
es izlemju, kurš lidos augšā un kad,
lai vai ko viņa rakstītu savos ziņojumos.
Nāc, Ollij! Iesim!
Klau, tu drīz iegūsi doktora grādu augstākā līmeņa robotikā
un tev ir pieredze uz Mēness, tāpēc domāju, ka esi ideāli piemērota,
lai komandētu '98. gada Marsa misiju.
Otro misiju uz Marsu.
Ļauj man saprast!
Tātad mana augstā kvalifikācija izredzes braukt pirmajai samazināja?
Nu, jā. Savā ziņā jā.
Laikam jau tas, ka jūs ar Edu esat seni…
Tur nemeklē, Denij! Mēs ar tevi esam pazīstamas tikpat sen.
Zinu.
Bet šoreiz tev nav taisnība, Mollij.
Tāds ir mans lēmums, un tā es to redzu.
Jā, nav šaubu, ka ar zinātniskiem jautājumiem tu tiksi galā labāk.
Cilvēks ar tavu kvalifikāciju būs nenovērtējams,
kad pirmais lidojums pierādīs, ka tas ir izdarāms,
un mēs sāksim veidot infrastruktūru pastāvīgai bāzei.
Bet Eds ir pirmais, pēdējais un mūžīgais izmēģinājumu pilots.
Un viņš ir radis tikt galā ar nezināmo.
Pirmais lidojums uz Marsu
būs pilns ar milzīgiem nezināmajiem.
Viņš varētu nebūt tas, kurš uz Marsa atradīs dzīvību,
bet viņš ir tas, kuram, manuprāt, ir labākās izredzes šo misiju īstenot
un atvest visus mājās dzīvus.
Tas ir stulbi.
Jā, ir gan.
Un es pilnīgi sapratīšu, ja negribēsi vadīt viņa dublieru komandu.
Padomā par to un dod man ziņu!
Man par to nav jādomā.
Es viņu dublēšu.
Darīšu visu, ko vajadzēs programmai, ko vajadzēs Edam.
Es būšu klāt.
Tā. Kā redzat, ir iespējams iegūt metānu, ūdeņradi un skābekli
no Marsa atmosfēras un ūdens resursiem.
Tagad uzdošu jums jautājumu:
kura tehnoloģija ir izdevīgākā ilgtermiņa misijai uz Marsa
ar iepriekš aplūkotajiem mērķiem?
Atcerieties: runa nav tikai par masu.
Apsveriet, kāda būs nepieciešamā jauda, lai sašķidrinātu, transportētu
un uzglabātu katru no tiem.
Atsūtiet savu analīzi pa d-pastu līdz nākamajai trešdienai!
Tas tiek atsaukts, bērni. Iesniedziet savus darbus Kenam Muriatam!
Turpmāk šīs nodarbības vadīs viņš.
Kāpēc?
Tas nebija mans lēmums.
Astronautu kandidātu kvalifikācijas komisija nav droša,
vai dažus nākamos gadus būsi pieejams.
Nečakarē man prātu, Mollij!
Kāpēc lai es to darītu, admirāli?
Tāpēc, ka vara tev sakāpusi galvā.
Man nevajadzēja dot tev to darbu.
Mēs visi pieņemam lēmumus, ko vēlāk nožēlojam.
Ceru, ka šis man nebūs viens no tiem.
Nopietni?
Tieši tā.
Edvards Boldvins komandēs Amerikas pirmo misiju uz Marsu.
Velns parāvis!
-Nesalaid dēlī! -Dēlī.
KĀRENA BOLDVINA - SEMS KLĪVLENDS POLARIS SPACE TOURS
GADA UZŅĒMĒJI
Sveika!
Denij! Ko tu te dari?
Atnācu paņemt mammas astronauta nozīmīti no Sema biroja.
Atceros, kad viņa to dabūja.
TREISIJA STĪVENSA APOLLO 25
Sems ar tavu mammu ļoti lepojās. Tu to zini?
Viņš lepojās arī ar tevi.
Ka pēc tā visa tu spēji nostāties uz kājām.
Tas tiešām ir lieliski.
Priecājos, ka varēji uzņēmumu pārdot.
Vismaz dabūsi no tā kādu naudu.
Par to jāpateicas tev.
Ja tu nebūtu salabojis to dzinēju, es…
Zini, es vispār te nestāvētu.
Tas nebija gluži nesavtīgi. Izglābu arī pats savu pakaļu.
Es nu laikam iešu.
Ei, Denij!
Viesībās…
kāpēc tu to atskaņoji?
Ko tad?
To dziesmu.
Tā bija Emberas ideja.
Arī viņa fano par Billiju Svonu.
Nu, tā ir lieliska dziesma.
Jā.
Arlabvakaru!
-Kāren? -Jā?
Es sameloju.
Par dziesmu. Par tevi un mani.
-Par visu. Lūdzu, paklausies! -Denij…
Kāzu dienā man bija nelabi.
Es nesapratu, kas tas ir,
līdz brīdim, kad biju tur ārā un zem manis griezās pasaule, bet…
tajā brīdī es nedomāju par Emberu.
-Negribu to dzirdēt. -Es domāju tikai par tevi.
-Tas nav pareizi. -Tā ir.
-Vienalga. Negribu to dzirdēt. -Es domāju par tavām acīm.
-Ko? Ak dievs! -Par tavu matu smaržu, lūpām.
-Ej! Ej prom! -Ka varbūt nekad tevi neredzēšu.
Hei! Izbeidz! Tūlīt. Izbeidz!
Pietiek!
Apžēliņ, es domāju, ka esi ticis tam pāri.
Es centos.
Tu nezini, cik ļoti es centos.
Es neiešu tam cauri vēlreiz.
Tu nesāksi atkal man zvanīt nakts vidū
un piedzēries uzrasties pie manas mājas.
Tā nenotiks, skaidrs?
Tev ir jādzīvo tālāk.
Lūdzu!
Tā bija kļūda, ja? Es atvainojos.
Tam nevajadzēja notikt.
Vai tas ir Eda dēļ?
Ko?
Es redzēju, kā abi izturējāties kāzās.
Neticami, ka atkal saiesi kopā ar to draņķi.
Ak dievs, Denij!
Viņš runā tik augstprātīgi ar tevi, ar visiem,
it kā viņš būtu Dieva dāvana šai pasaulei vai kas.
Denij, tam nav nekāda sakara ar Edu.
Nekāda. Ja?
Tev ir jābrauc mājās pie sievas.
OSTINA, TEKSASA
Bet man patīk Džons.
Mēs ar viņu esam vienisprātis daudzos jautājumos, un mums labi saskan.
Saskaņa nav galvenais.
Galvenais ir izvēlēties viceprezidentu, kas dod kādu papildu vērtību.
Izvēloties tādu mēreno kā Makeins…
Man būs vieglāk piesaistīt demokrātus.
Viņš atbalsta mazākus nodokļus un izdevumus, mazāku regulējumu,
bet sociālajos jautājumos ir diezgan liberāls, turklāt kara varonis.
Ja ar mani kas atgadītos, viņš būtu lielisks prezidents.
Par to mums nebūs jāuztraucas,
ja par prezidenti vispār nekļūsi.
Tev nevajag otru tevi.
Vajag tādu, kurš kompensēs tavas vājās puses.
Klintonam ir sešu procentpunktu pārsvars. 20 procentpunktu - starp vīriešiem.
Jā, tam nav nekādas nozīmes, ka biju astronaute
un riskēju ar dzīvību vairāk nekā 10 gadus.
Es pārstāvu partiju, ko valdzina alfa tēviņi,
tāpēc manā sarakstā tādam ir jābūt. Vai tā?
Precīzi. Vēlams tāds, kuru atbalsta evaņģelikāļi.
Tāpēc es gribu, lai vēlreiz izvērtē Bregu.
Tam nav jābūt kādam, kurš patīk tev.
Tam jābūt kādam, kurš patīk vēlētājiem.
Zini, ko viņš teica par Marsu?
Viņš cilvēku nosūtīšanu atbalsta.
Tāpēc, ka pēc viņa domām Marss ir tajā pašā orbītā, kur Zeme,
un tur ir kanāli, pa kuriem plūst ūdens.
Nu labi, zinātne nav viņa stiprā puse. Tu viņu apgaismosi.
Bet viņš ir starp dibinātājiem apvienībā Konservatīvie par Jēzu Kristu.
Jā.
Vai tiešām savā sarakstā gribam kādu tik ļoti labēju?
Nav svarīgi, ko mēs gribam. Svarīgi ir tas, ko mums vajag.
Labi. Sarunā tikšanos, bet es neko nesolu.
-Tēti! -Ak kungs!
Ļaunā roka!
Ļaunā roka. Es neesmu to redzējis. Domāju - gaiss ir tīrs.
Uzmanies, tēti!
-Ak vai! Tā dzenas tev pakaļ. -Mammīt! Palīgā, mammīt!
Atkāpies, ļaunā roka! Atkāpies!
-Tā tagad iet tur. -Atkāpies, ļaunā roka!
No otras puses.
Jā, Skotij!
Tev izdevās. Uzvarētājs!
MELASA KANJONS - KANDORA KANJONS GALVENAIS NOSĒŠANĀS LAUKUMS
-Lai veicas, admirāli! -Paldies.
Sveiks, Bob!
Cerams, tas tevi nenoliks uz bremzēm.
Nē. Tikai dažas nedēļas nevaru spiest sajūgu.
Es iznomāju vienu no tiem jaunajiem elektriskajiem rodsteriem.
Nekādu pārnesumu. Tikai tīra jauda.
Uzrauj no nulles līdz 95 km/h 3,4 sekundēs.
Forši.
Apsveicu ar Marsu.
Acīmredzot NASA joprojām augstāk vērtē vecumu, nevis skaistumu.
Velns, nē! Šis norīkojums man izmaksāja veselu kasti Glenfiddich.
Molliju nav viegli pārliecināt.
-Vai nu es to nezinu. -Klau, apsolu -
atstāšu tev tur, augšā uz Marsa, kasti tādas šmigas, kādu vien gribi.
Ja vien tavs savecējušais līķis līdz tam jau nebūs izkaltis.
Tāda iespēja nepastāv. Viss joprojām ir stingrs un spēcīgs.
Izņemot kāju.
Drīz sadzīs.
Cerams, ka tā.
Jo, ja tu paklupsi - kaut uz sekundi -,
es būšu klāt un pārņemšu tavu vietu acumirklī.
Es un mana dublieru komanda elposim tev pakausī
līdz pat startam.
Neko citu es negaidu.
Nu nāc! Nāc!
Sveiks, tēt! Kā tava kāja?
Normāli. Tu to zinātu, ja kādreiz man atzvanītu.
Zinu. Piedod!
Lai nu kā! Man tev ir jaunumi.
Nestāsti! Ivona sadauzīja kārtējo mašīnu?
Nē.
Varu jau arī pateikt.
Mēs ar viņu… Mēs šķiramies.
Mazāk par gadu. Tas tev ir jauns rekords.
Vai nevari vismaz izlikties, ka tas tevi apbēdina?
Tev taisnība. Atvaino! Tas bija nejauki.
Nu, uz kurieni pārcelsies tagad?
Ceru, ka ne atpakaļ uz Šemroku.
Nē. Patiesībā es atradu lielisku jaunu rajonu.
Domāju, ka tev patiks.
Tiešām? Kur?
Šajā apvidū.
Tu dabūji misiju?
Velns parāvis!
Apsveicu, tēt!
Jā. Dabūju.
Un baumo, ka krievu dzinējam esot nopietnas izstrādes problēmas,
tāpēc vari būt droša, ka šajā sacensībā ASV uzvarēs.
Un nu - pārsteigums.
Vai brauksi man līdzi?
Kur? Uz Marsu?
Tu tam esi gatavojusies visu dzīvi, Kel.
Vai NASA riskētu laist šādā misijā ģimeni?
Tavam vecajam vēl ir šāda tāda ietekme.
Mēs ar Molliju saprotamies.
Jā, vecie sazvērnieki!
Šī ir tava iespēja izvilkt galvu no sniega, meitēn,
un pacelt pret debesīm.
Nezinu. Es…
Tad man būtu jāatliek pētījums uz četriem, varbūt pieciem gadiem.
Es tev piedāvāju iespēju būt vienai no pirmajiem uz Marsa,
un tu runā par pētījumu?
Es vienkārši nesaprotu.
Četri gadi Anapolisā, divi gadi lidotāju skolā.
Ar izcilību pabeidzi astronautu apmācību un aizlidoji uz Skylab.
Bet tā vietā, lai atgrieztos kosmosā,
tu dzenā baktērijas pasaules tālākajā galā.
Šis pētījums rāda, kā uz Marsa varētu būt attīstījusies dzīvība.
Mēs atklājām baktērijas Sphingomonas dessicabilus,
kas tur varētu izturēt ekstrēmā aukstumā.
Tad brauc man līdzi ar visām svingalingām
un noskaidro, kā tādas var izaudzēt tur augšā.
Tās ir Sphingomonas.
Svingabengas. Tā jau es teicu.
Nu…
Vai tu piedalies?
Protams, piedalos.
Malacis! Tas būs gluži kā vecajos laikos.
Es tevi mīlu. Vienmēr.
Es tevi arī mīlu, tēt. Vienmēr.
Atā!
-Sveiks! -Sveika!
Šīs garneles smaržo tiešām labi.
Tikai uzmanies, lai nepārvārās.
Labs komandieris nepārrauga katru sīkumu.
Laikam tāpēc es misiju nedabūju.
Mollija Marsu iedeva Edam.
Esmu viņa dubliere.
Mīļā, man žēl.
Zinu, cik ļoti tu to gribēji.
Neizskatās, ka tas tevi pārāk sarūgtinātu.
Nu…
Jāatzīst, ka esmu mazliet atvieglots.
Man likās, ka neiebilsti, ka braukšu.
Klau, es zināju, ka kosmosā ir bīstami. Bet tas bija tā…
abstrakti. Saproti?
Pēc tā, ko mēs tur piedzīvojām…
Zinu. Tagad tas ir pa īstam. Es saprotu.
Bet joprojām ir paredzēts, ka es tur braukšu 1998. gadā. Tu to zini.
Zinu.
Bet vismaz Aizaia būs pabeidzis skolu un saņēmis visu vajadzīgo palīdzību.
Man nevajag palīdzību.
Starpvērtējuma eksāmens liecina ko citu.
Tu zini, ka man patīk iedzīt. Tā arī daru.
Tieši tagad mācījos.
Vai tāpēc dzirdēju spēles šāvienu skaņas no tavas istabas?
Tātad kāpēc mēs runājam par to, ka būsi mājās?
Misijai uz Marsu tika izvēlēts Boldvina kungs.
Paņēma balto veci. Šoks!
Vai viņš brauks ar spieķi un kolostomijas maisiņu?
Labi, nu jau pietiks!
Ei, labā ziņa ir tā, ka būšu uz vietas, lai palīdzētu tev ar vēstures referātu.
Par ko tas bija jāraksta?
Par Džonu Adamsu.
Džons Adamss, kas piebāza tiesas ar federālistu tiesnešiem.
Sensenais temats. Štatu tiesības pret lielo valdību.
Elena Vilsone un Bils Klintons tagad diskutē par to pašu.
Tas tik būs interesanti!
Nu man tiešām žēl, ka netiki par komandieri.
Nepārdomātu izdevumu dēļ gubernatoram Klintonam
PVN Ārkanzasā bija jāpalielina līdz 33 %.
ALUS - SALIEKAMĀ MĀJA - TŪRISMS NODOKLIS
Un nu viņš cer kļūt par prezidentu,
lai federālās valdības izdevumus varētu palielināt par 220 miljardiem dolāru,
piespiežot amerikāņus maksāt lielākus nodokļus.
NĒ
Tāpēc ir vajadzīgs īsts amerikāņu varonis, kas par mums cīnīsies.
Senatore Elena Vilsone pateiks "nē"
Klintona katastrofālajai nodokļu un izdevumu politikai.
Tāpēc es startēju prezidenta vēlēšanās.
Veidosim labāku nākotni! Kopā.
ELENU VILSONI PAR PREZIDENTI
Kad jūsu mīļākā panna ir pavisam netīra,
izmēģiniet jauno attaukošanas formulu ar citronu smaržu!
Prieks, ka atbraucāt, kungs.
Gubernator Breg! Paldies, ka varējāt tik pēkšņi ierasties.
Jums noteikti darāmā netrūkst.
Kaut kā šķiet, ka nav tik daudz kā jums, kundze.
Esmu pagodināts te būt.
Atvainojos par nekārtību.
Gatavojamies kampaņas štābu pārcelt
uz lielāku ēku, un ir neliels haoss.
Ticiet man - es saprotu.
Pagājšgad remontējām savu gubernatora savrupnamu,
un es joprojām cenšos atrast savas mīļākās apročpogas.
Mēs neesam daudz tikušies,
bet es vienmēr esmu apbrīnojusi jūsu tiešumu.
Gribētos domāt, ka tas mums ir kopīgs.
Pilnīgi piekrītu.
Esmu jūs cienījis jau kopš…
Nu, jūs zināt.
-Kopš tvertnes? -Kopš tvertnes.
Velns, tas tik bija kaut kas! Jūs noteikti to dzirdat bieži.
Tikai katru dienu.
Kopš tā laika esmu jūs vērojis.
Un jūsu balss Senātā partijai ir bijusi ārkārtīgi vērtīga.
Jūs ievedat mūs 21. gadsimtā.
Par spīti dažu labu kliegšanai un bļaušanai.
Paldies, ka tā sakāt.
Tātad, kā Lerijs jūs noteikti ir informējis,
es apsveru, kurš varētu kandidēt uz viceprezidenta amatu.
Un, pirms pieņemu galīgo lēmumu,
gribēju atklāti aprunāties ar jums.
-Tikai tādai sarunai ir nozīme. -Labi.
Ir vairākas jomas, kurās mūsu uzskati nesakrīt.
Piemēram, cilmes šūnu pētniecība.
Tiesa. Cilmes šūnu pētījumus es neatbalstu.
Esmu nelokāms dzīvības atbalstītājs.
Tāpat kā es,
bet šī ir daudzsološa zinātnisko pētījumu joma, kas dzīvības varētu glābt.
Klau, es gribu, lai man būtu tāds viceprezidents, par kuru varu būt droša,
ka viņš ir godīgs un atklāts.
Vienmēr.
Bet man vajag arī, lai šis cilvēks mani atbalstītu,
pat ja viņš nepiekrīt katram manam lēmumam vai nostājai.
Būs tādas reizes, kad aicināšu savu viceprezidentu
aizstāvēt ko tādu, kam viņš nepiekrīt.
Vai jūs to spētu, gubernator?
Vai ir jānes kādi upuri? Protams.
Bet upurēšanās ir daļa no jebkura ceļa.
Kundze, būšu ar jums atklāts, tāpat kā jūs bijāt ar mani.
Nav neviena cita, kam es labprātāk ietu līdzi cīņā,
kā īsta amerikāņu varone - tāda kā jūs.
Jau pārāk ilgi Republikānisko partiju ir virzījuši
cilvēki, kas izskatās kā es.
Es būtu pagodināts, ja tiktu uzaicināts strādāt kopā ar jums.
-Sveika! Atgriezies agrāk. -Sveiks!
Elektromagnētiskās izolācijas puišiem vajadzīgais ir?
Izskatās cerīgi.
Lieliski. Es… Man jāsaka: esmu mazliet saīdzis.
Kāpēc?
Nu…
Es saderēju uz 20 zaļajiem, ka '96. gada Marsa misiju komandēs Daniela.
Likās, ka tas ir droši.
Nepārproti! Es saprotu, kāpēc izvēlējies Edu, bet…
Pag! Ko tu teici?
Nē, tikai…
Jūs taču ieceļat Edu… par komandieri.
Ja?
Rakstura iezīmēm ir jāmainās,
tātad Mazulis Rūts paliks ar to, ko organizācija sākotnēji izvēlējās.
Mieru, Ollij!
Saki: kāpēc tas, ka par komandieri esi iecēlusi Edu Boldvinu, man jāuzzina
no Bila Strozera?
Es to iekļāvu ziņojumā.
Laikam manējo tev vēl nav iznācis izlasīt.
Mēs vienojāmies, ka turpināsim to apspriest pēc manas atgriešanās.
Tu esi klāt, un nu mēs to apspriežam.
Nu beidz! Tu rīkojies man aiz muguras, kamēr biju izbraukusi.
Tev aiz muguras?
Kā izveidojot fiktīvu komisiju, kas izvēlēsies kandidātus?
Tie būs daži no gudrākajiem zinātniskajiem prātiem šajā aģentūrā.
Nu beidz! Tu centies nogriezt šim birojam pautus,
kā esi jau izdarījusi ar visām pārējām šīs aģentūras nodaļām
pēdējos desmit gados.
Vai to, tavuprāt, es daru?
Tev nepatīk, ka tuvumā ir kāds, kurš neizdabā katrai tavai iegribai.
Man vienalga, cik draugu tev ir Vašingtonā.
-Es neļaušu tev pakļaut… -Neļausi?
Tu neļausi?
Mollij, tagad nav '60. gadi
un NASA vairs nav tāda kā Dīka laikā.
Un tava aklā nevēlēšanās…
-Es to nedomāju tā. -Es zinu, ko tu domāji.
Es par to vairs nedebatēšu. Mans darbs ir izveidot lidojuma komandas,
tātad arī pateikt, kurš komandēs '96. gada Marsa misiju.
Es izdarīju, kas jādara.
-Tev nevajadzēja tā darīt. -Kas izdarīts - izdarīts.
Nē, kas izdarīts, nu ir atcelts.
Tu esi atlaista, Mollij.
Tu neuzdrīkstētos.
Uzdrīkstētos. Un to jau izdarīju.
Ejot prom, atstāj savu žetonu reģistratūrā!
Ieradies admirālis Boldvins.
-Sveiks, Ed! -Sveika!
Apsēdies!
Vai tev bija izdevība apskatīt manu vēlamās komandas sarakstu?
Ed, mums jārunā.
Es zinu. Tas būs par Kelliju, ja?
Klau, es saprotu. Bet tas nav tikai tāpēc, ka viņa ir mana meita.
-Viņai ir izcila kvalifikācija… -Ed, runa nav par to.
Skaidrs.
Tu nekomandēsi misiju uz Marsu.
Ko?
-Nē, Mollija… -Pārsteidzās.
Viņa pārsteidzās. Aģentūras izvēle ir Daniela Pūla.
Es nesaprotu.
Ed, tu esi labs komandieris. Neviens to neapšauba.
Bet Danielai ir vairāk prasmju planetārajās zinātnēs un…
Tā ir cūcība.
Mani tā čakarēt.
Es saprotu. Un atvainojos.
Pag, kas, ellē, notika? Kāpēc man to nepaziņo Mollija?
Tāpēc, ka tas ir mans lēmums.
Un Mollija te vairs nestrādā.
-Kopš kura laika? -Kopš šodienas.
Tad kurš ir viņas vietā?
Turpmāk apkalpes tiks veidotas,
balstoties uz misiju parametriem, kurus noteiks atlases komisija.
Atlases komisija.
Tātad mīkstie un cipargalvas beidzot tiek pie teikšanas.
Zinu, ka šī jaunā sistēma prasīs pielāgošanos.
Pielāgošanos! Pie velna!
Dīks šo sistēmu izveidoja tieši tāpēc, lai mēs zinātu,
ka tas, kurš pieņem lēmumu, pats ir bijis tur, kur esam mēs.
Bet nu tie būs tikai lišķīgi kantoristi.
Bravo, Mārgo! Cerams, ka ar sevi lepojies.
-Nu nē! -Re, kā laiž!
-Sadragā. -Kārtībā!
-Labs starts. -Kārtībā. Darīts.
-Jou, Bumba to sadragās. -Nu nē. Es uz to nederētu.
-Sadragās. -Paskaties!
Te! To pašu sadragā.
-Bumbu sadragā. Sadragā. -Nu nē!
Pacēla gaisā!
Ak vai!
To skatīties ir sāpīgi.
-Bumbu iznīcina. -Hallo!
Nu zini!
-Tas ir šausmīgi. -Sveika, Mārgo!
-Sveika! Jā. -Uzgaidi mirkli!
Lai robotu cīņa sākas! Un te brauc Bumba ar visu…
Tu nerunā nopietni.
Kas notika ar Edu?
Kāpēc?
Ak dievs! Mārgo, es… Esmu tik priecīga!
Un tu to nenožēlosi. Ja? Es apsolu.
Jā. Līdz rītam!
Ak dievs!
Nedomāju, ka viņa to izdarīs. Laikam laiki tiešām ir mainījušies.
Šī nav tā aģentūra, uz kuru atnācām. Tas nu ir skaidrs.
Labi, ka Dīks nav dzīvs un to neredz.
Par Dīku! Bazu.
Par tevi un mani - izmirstošu sugu.
Gribi šo atpakaļ?
Esmu diezgan droša, ka mani īsie sitieni labāki nekļūs.
Outpost par to droši vien iedotu labu naudu.
Tas ir autentisks astronautu suvenīrs.
Outpost.
Vēl viena laba iestāde, kas aizgājusi pa pieskari.
Jā. Tāpat kā mēs abi.
Rosalesa, braucam! Tev jāpiereģistrējas.
Labi, Rin. Braucam!
ĪPAŠAIS PIEDĀVĀJUMS - MĒNESS KŪKA KOSMOSA ČILI - MARSA SACEPUMS
-Paldies. -Jauku dienu!
Viskiju ar ledu. Paldies.
Sveiks, Bob!
Nē, šeit to man vairs negribas teikt.
Nešķiet pareizi.
Lai vai kā - apsveicu.
Pirmais cilvēks uz Marsa.
Ed, es negribēju, lai notiek šādi.
Tu zini.
Man žēl.
Tu jau neko neizdarīji. Tā bija NASA.
Varu pārņēmuši naudas skaitītāji.
Gordo to paredzēja.
Saprata, ka tā notiks, jau tad, kad bijām Džeimstaunā.
Pirmatklājēji nav vajadzīgi.
Kura ir jubilāre?
Trīs, divi, viens.
Pacelšanās!
Daudz laimes dzimšanas dienā!
Pacelšanās!
Pēc četriem gadiem tu būsi 225 miljonus kilometru prom no šī sviesta.
Es droši vien būšu tajā kaktā un parakstīšu suvenīrus.
Diez vai. Neviens te nezinās, kas tu esi.
Droši vien.
Es laikam nekad nebeigšu prātot,
kāpēc es ar Apollo 10 nenolaidos, kad man bija iespēja.
Bet tā vismaz bija manis paša vaina.
Šis, zini… Kad to vienkārši atņem…
Un kā dēļ…
Kā dēļ?
Denij!
Es zinu, ko tu spēj.
Esmu tevi trenējis, ar tevi lidojis. Es pirmais tevi iecēlu par komandieri.
Bet?
Bet mēs abi zinām, ka te ir iesaistīti citi faktori.
Citi faktori?
Kādi, Ed?
Nu beidz, Denij!
Tu esi sasodīti laba astronaute. Neviens to neapstrīd.
Bet, ja viss būtu godīgi,
šo misiju komandētu es, un tu to zini.
Es pat nezinu, ko teikt.
Šādas stulbības esmu dzirdējusi visu mūžu, bet nekad nedomāju, ka dzirdēšu no tevis.
Denij!
Ei, Denij!
Nu taču!
Kas noticis?
Pazaudēju rokas pulksteni.
Tas noteikti kaut kur turpat ir. Gan atradīsi. Tu vienmēr atrodi.
Vai Havi tur ir?
Sí, sí…
Havi!
Vai jūs ar Viku satiekat?
Es ar viņu satieku.
Viņš ar mani nesatiek.
Papá, lūdzu, mēģini atrast ar viņu kopīgu valodu, ja?
-Es nevaru… -Čau, mammīt!
Čau, mazais! Vai zini, kur es esmu?
Esmu uz Mēness.
Esmu Džeimstaunas bāzē.
Esi to redzējis pa televizoru, vai ne?
Es strādāju pie Sojourner 1.
Tas ir liels kuģis, kas pēc četriem gadiem aizvedīs cilvēkus no Mēness uz Marsu.
Tava mamá strādā pie dzinējiem, kas to turp aizvedīs.
Viņš skatās DuckTales.
Papá, šis ir pa īstam.
Es tiešām esmu te. Esmu uz Mēness.
Spēj noticēt?
Nē. Tava māte būtu tik lepna!
Tik lepna par tevi.
Jā, gribētos, kaut arī viņa būtu te.
Aleida, man jāatrod pulkstenis. Atvaino!
Man 18.00 jāgatavo vakariņas.
Man jāatrod mans pulkstenis.
Vai paskatījies uz naktsskapīša?
-Varbūt kāds to nozadzis. -Neviens tavu pulksteni nav zadzis.
Papá?
Un nu vīrs, kuru labi pazīstat, - jūsu gubernators Džims Bregs.
Lai gan tas ir negaidīti,
to, ka Vilsone par viceprezidenta amata kandidātu ir izvēlējusies Džeimsu Bregu,
daudzi politikas analītiķi uzskata par gudru politisko gājienu
no republikāņu kandidātes puses.
Gubernatora Brega stingrā un konsekventā konservatīvā nostāja
varētu piesaistīt evaņģēliskos vēlētājus.
Ed?
Ak kungs! Ko, pie velna, tu te dari?
Sasodītā spēļu mašīna.
Ei, tev viss kārtībā?
Tu asiņo.
Sasodītie rožukrūmi.
Skaidrs. Laikam jāiet iekšā un jādabū tevi tīru.
Sasodītais zābaks.
Man jau būs pie 70, kad startēs nākamā Marsa misija.
Domā - viņi ņems tādu veci?
Nē taču.
Tad kas atliek?
Parastie lidojumi uz Mēnesi?
Sīki remonti zemā Zemes orbītā?
Esmu tuvāk beigām nekā sākumam, Kāra.
Ne jau šādi es gribēju aiziet.
Es zinu. Tu nevari ciest, kad esmu drūms.
Kā tu tiec ar visu galā?
Dzirdēju, ka esot pārdevusi uzņēmumu.
Jā.
Jā? Šī gluži nav tā reakcija, ko varētu gaidīt
no cilvēka, kam kontā ir miljoni dolāru.
Polaris bija paredzēts kā jauna dzīves nodaļa.
Nu tā vairs nav.
Laikam šī ir tā…
lielā, skaistā rītdiena, par ko vienmēr sapņojām.
Galīgi ne tik gaiša, kā biju iedomājies.
Jā.
Vai tu kādreiz prāto…
Par ko?
…kāda būtu bijusi mūsu dzīve, ja mēs todien nebūtu satikušies?
Tu domā: ja uz Penfīlda avēnijas nebūtu plīsusi caurule
un es tā dēļ nebūtu braukusi uz skolu pa Fraiera ielu
un tukšā stāvlaukumā nebūtu uztriekusies tev virsū, aktivējot pudeļu raķetes?
Laikam esi par to domājusi.
Tikai pāris reižu.
Kas zina?
Varbūt es būtu darījis kaut ko pilnīgi citu.
Nu beidz, Ed!
Tu nebūtu astronauts? Jā, noteikti.
Varbūt civilais inženieris.
Zini, pirmajā kursā Anapolisā es to apsvēru.
Ka akadēmiju varētu pamest.
-Tiešām? -Jā.
Tā bija tīrā elle. Es ilgojos pēc mājām.
Ilgojos pēc tevis.
Tad kāpēc nepameti?
Es gribēju lidot.
Un es… negribēju likt tev vilties.
Laikam vienalga to izdarīju. Pārāk daudz reižu.
Un kāpēc tieši civilais inženieris, Ed?
Būtu jauki uzcelt kaut ko paliekošu.
Piemēram, tiltu. Vai dambi.
Es lidoju - cik? - 40 gadus…
-Jā. -…un ko es varu parādīt?
Sauju medaļu. Misiju emblēmas.
Izbalējušas fotogrāfijas avīzēs.
Tik vien, lai aizpildītu kurpju kasti skapī.
Sveiki! Esmu Kārena Boldvina. Vēlētos satikt Devu.
Labi.
Vai te, Helios, esat pirmoreiz?
Jā gan.
Ja pēc tikšanās būs tāda iespēja, aizejiet uz ēku numur divi!
Tur mēs būvējam raķetes.
Mums ir 3D printeris, ar kuru drukājam dzinēja daļas.
Ievērojami samazina ražošanas izmaksas un paveic brīnumus kvalitātes kontrolē.
Ak tā.
Paldies, Renē!
Kārena!
Vai šis ir tavs kabinets?
-Vai kaut kas ne tā? -Nē, nē.
Es nezinu. Vienkārši… Man likās, ka tev ir kabinets.
Mums te nav hierarhijas.
Esam kolektīvs. Atceries?
Kāpēc gribēji mani satikt?
Nu, es gribēju zināt, vai esi izvēlējies komandieri savai misijai uz Marsu.
-Vēl ne. -Kā tā?
Kad būsim modificējuši tavu viesnīcu, kosmosa kuģis lielā mērā būs automatizēts.
Komandu pamatā veidos apkalpojošais personāls.
Skaidrs. Tomēr jums būs vajadzīgs spēcīgs līderis.
Tā gan.
Laimīgā kārtā pie mums, Helios, ir daudz kvalificētu astronautu.
Ei, vai negribi yerba maté?
Lai iet!
Klau, hēlija-3 kravas mašīnas šoferis to nepaveiks.
Tu sacentīsies ar NASA un sovjetiem.
Saproti: ja gribi pasaulei pateikt,
ka vēlies pierīkot manai viesnīcai motoru un aizlaist uz Marsu,
Volstrīta par tevi smiesies.
Tev vajag kādu, kas tam piešķir ticamību.
Kādu ar garu, leģendāru CV,
kas stimulēs publikas iztēli.
Tā tiks stimulēta, kad mēs pirmie nolaidīsimies uz Marsa.
Ja nolaidīsieties.
Kas notiks, ja tur kaut kas saies grīstē?
Saziņa starp turieni un Zemi var aizņemt astoņas minūtes.
Jums uz vietas ir vajadzīgs cilvēks, kas var improvizēt,
pielāgoties un pārvarēt.
Cilvēks, kurš stresa apstākļos nesalūzīs, bet būs savā elementā.
Kāpēc man ir sajūta, ka tev kāds ir padomā?
Mans bijušais vīrs.
Es pieņemu, ka NASA viņu atlasīja savai misijai.
Eds nav priecīgs par to, kā tur viss notiek.
Nu, protams.
Viņš meklē jaunu izaicinājumu.
Un domāju - viņam varētu patikt tas, ko mēģināt te darīt.
Tu gribēji teikt "ko te darām"?
Uzmanību! Sanāciet!
Tā ir Kārena Boldvina.
Un viņa man izteica ļoti interesantu domu.
Ko jūs teiktu, ja mūsu ekspedīciju uz Marsu komandētu Eds Boldvins?
-Lieliski. -Tas būtu vareni.
Jā.
Tas būtu kā dabūt savā beisbola komandā Mazuli Rūtu.
Mazulis Rūts ir miris.
Esmu diezgan droša, ka Eds Boldvins viņam drīz sekos.
Neņemiet ļaunā!
Bet viņam ir atbilstoša pieredze
un ar šādu kuģi vēl neviens nav lidojis.
Tieši tā.
Un viņš droši vien ir ieciklējies tāpat kā visi no NASA.
Runa ir par vadītāju. Šī misija ilgs vairāk nekā divus gadus.
Mums vajag tādu kā viņš.
Es saprotu, ko saki, bet varbūt jādod iespēja kādam no jaunajiem.
Te viss ir vienkārši.
Viņam vajadzēja būt pirmajam uz Mēness. Ļausim būt pirmajam uz Marsa!
Interesanti viedokļi.
Visi, kas par, paceliet roku!
Labi. Es parunāšu ar Edu.
-Kāren! -Jā?
-Es kaut ko atcerējos. -Jā?
Nāc strādāt pie manis! Tu jau praktiski to dari.
Ko? Tu man piedāvā darbu?
Lai darītu ko?
Ko vien gribi.
Ko tas nozīmē?
Te nav oficiālu titulu,
nav īstas hierarhijas.
Tāpēc sāc ar to, ko darīji uzņēmumā Polaris.
Tu nolīgi labākos astronautus,
inženierus un lidojuma kontrolierus.
Tu zini, kuri ir talantīgi,
tu zini, kā viņus piesaistīt.
Es novērtēju šo piedāvājumu, Dev. Tiešām. Bet es tā nedomāju.
Kāren!
Tu riskēji ar neprātīgu ideju, un tā neīstenojās.
Un tad?
Parādi man to, kuram vienmēr ir veicies,
un es tev parādīšu to, kurš nekad nav riskējis.
Es nespēju to darīt vēlreiz. Mann tiešām žēl.
Kā gan vēl labāk tu varētu izrādīt cieņu Sema mūžam,
ja ne palīdzot man aizvest jūsu abu izveidoto uz Sarkano planētu.
Aleida Rosalesa novērsa NERVA bojājumu kuģu būvētavā uz Mēness,
tāpēc tas atkal iet pēc grafika.
Bet vēl vienu tādu kļūmi mēs nevaram atļauties.
'96. gads izklausās diezgan tālu,
bet tie četri gadi paskries vienā elpas vilcienā.
Nu tad sāksim ar komandu!
Jo drīzāk viņi būs informēti,
jo ātrāk aparatūras un misijas projekts būs vajadzīgajā līmenī.
Man te ir Eda vēlamā komanda. Viņš ar viņiem jau bija sazinājies.
Viņš gribēja ņemt līdzi meitu?
Ja gribi viņu vai kādu citu no viņiem, saki!
Ja ne, sliktā ziņa būs jāpavēsta tev.
Man jau ir kāda ideja par to, kuru es gribu kā otro pilotu.
Kā zini, viņš ir sasodīti labs pilots,
un viņa augstākā līmeņa zināšanas avionikā tur augšā būs ļoti noderīgas.
Atvainojiet!
Kas par lietu?
Ziņās rāda ko tādu, ko varbūt gribēsiet redzēt.
Paldies, Nuri.
Soloflex. Vienkāršs…
Perfekti izcep…
Vēlos sveikt Polaris līdzdibinātāju
Kārenu Boldvinu Helios saimē.
Tātad nu viņš grib kļūt par nākamo Konradu Hiltonu?
Daži saka: privātpersonām nav nekādas daļas gar ceļojumiem kosmosā.
Es tam kategoriski nepiekrītu.
Pirmo gaisa balonu, kas pacēla cilvēku augstāk par zemi,
projektēja brāļi Mongolfjē.
Pirmo ar dzinēju darbināmo lidaparātu uzbūvēja divi velosipēdu ražotāji.
Vilburs un Orvils Raiti.
Čārlzs Lindbergs pirmais vienatnē pārlidoja pāri Atlantijas okeānam
lidmašīnā, ko bija uzbūvējis privāts uzņēmums.
Un Roberts Godārds
uzbūvēja pirmo šķidrās raķešdegvielas raķeti, kas uzšāvās debesīs
no viņa nelielās fermas Oburnā, Masačūsetsā.
Mēs iegādājāmies Polaris, lai varētu doties drosmīgā jaunā ekspedīcijā tur,
kur neviens cilvēks vēl nav bijis.
Aprīkojot to ar mūsu novatoriskajiem metāna dzinējiem Osprey,
mēs izvedīsim šo unikālo kosmosa kuģi
ārā no Zemes orbītas leģendārā izpētes braucienā…
uz Marsu.
Dāmas un kungi visā pasaulē!
Lūdzu, iepazīstieties…
Phoenix.
Mēs izveidosim uz Sarkanās planētas beznodokļu zonu,
lai uzplauktu inovācijas un ekonomiskā attīstība,
izveidojot jaunu koloniju - sabiedrību, kas dos labumu visiem cilvēkiem.
Bet neklausieties manos vārdos!
Ieklausieties tā vīra vārdos, kurš mūsu misiju komandēs.
Viņš ir dzīva leģenda. Viņa pieredze iesniedzas
pašos kosmosa izpētes pirmsākumos.
Šis vīrs komandēja pirmo Mēness bāzi
un palika tur viens, kad viņa komandai bija jāatgriežas uz Zemes.
Viņš bija pirmais komandieris, kurš kosmosā izmantoja kodoldzinēju.
Eds Boldvins.
-Kas, pie… -…velna?
Paldies, Dev.
Edam Boldvinam nebūs jāgaida četri gadi, lai vadītu mūsu ekspedīciju.
Mēs dosimies ceļā nākamajā Marsa starta logā 1994. gadā -
pilnus divus gadus, pirms to darīs NASA un Padomju Savienība.
Nākotne pieder mums visiem.
Lai veicas, Ed!
Parādi tiem mērgļiem!
Tulkojusi Inguna Puķīte